
гр.Карнобат, ул.”Димитър Полянов” №2

www.mig-karnobat.eu e-male:migkarnobat@male.bg
тел./факс: 0559 2 22 49

    МЯРКА 111 – “Професионално обучение, информационни дейности и разпространение на научни знания” 

Цели на мярката: 

● Подобряване на човешкия потенциал в земеделието и горското стопанство чрез разпространение на знания и придобиване на нови умения. 

● Осигуряване на адекватно равнище на техническите и икономическите знания и умения в областта на управлението и бизнеса, новите технологии, качеството и безопасността на продуктите, устойчивото управление на природните ресурси.

Обхват на мярката 


Финансовата помощ се предоставя на организации на територията на МИГ-Карнобат, които имат право да провеждат курсове и информационни дейности.



Няма да се предоставя финансова помощ за курсове или обучение, които:

1. са част от редовни програми или системи за обучение по земеделие и горско стопанство за средни или висши училища;

2. не са свързани със земеделието и горите.

Допустими кандидати:

1. Институции в системата на професионалното образование и обучение в областта на селското и горското стопанство (допустими дейности 1 и 2); 
2. ЮЛНЦ с нестопанска цел, на които в основния предмет на дейност в устава или учредителния акт е включено обучение и/или повишаване на квалификацията и/или консултации и/или информационна дейност в областта на селското и горско стопанство (допустима дейност 2).

3. Научни институти,  които осъщестяват научни, приложни и обслужващи дейности в областта на селското стопанство и/или горското стопанство (допустима дейност 2).
Допустими дейности:

1.Обучителни курсове: 1.1. Дългосрочни с продължителност 150 часа 
                                        1.2. Краткосрочни с продължителност  30 часа
2.Информационни дейности: Семинари, информационни сесии или работни срещи с продължителност от 6 до 18 часа .

Информационните дейности могат да се допълват с изготвяне и разпространение на брошури. 

Съдържание на курсовете/информационните дейности

За всеки курс/информационна дейност  трябва да се обоснове тема и да се представи подробна програма . 

Основни теми за обучителни модули и информационни дейности:

● Технически(нови техники и технологии, въвеждане на иновационни практики и др.),

● Икономически(законодателство, счетоводство, управление, маркетинг и др.), 

● Информационни технологии ( работа с компютър, запознаване със средства за комуникации и информация и др.),

● Базово обучение по проблеми на опазване на околната среда в земеделието/горите (замърсяване на водите от нитрати, почвена ерозия, промени в климата, био-разнообразие и др.),

● Устойчиво управление на природните ресурси в съответствие с европейското законодателство 
Финансови параметри за проектите:
( Максималният размер на инвестицията за един проект по тази мярка е левовата равностойност на  15 000 евро;
· Минималният размер на инвестицията за един проект по тази мярка е левовата равностойност на  2 000 евро;

· Паричният ресурс на мярката е левовата равностойност на 30 000 евро.

